คณะเทคนิคการแพทย์ มหาวิทยาลัยมหิดล

right|thumb|300px|อาคารคณะเทคนิคการแพทย์ มหาวิทยาลัยมหิดล

**คณะเทคนิคการแพทย์** มหาวิทยาลัยมหิดล เป็นคณะเทคนิคการแพทย์คณะแรกของประเทศไทยและเอเชียตะวันออกเฉียงใต้ เปิดสอนในหลักสูตรเทคนิคการแพทย์และรังสีเทคนิค ทั้งในระดับปริญญาตรี โท และเอก

ในปีการศึกษา 2544 มหาวิทยาลัยมหิดล ได้ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ (เทคนิคการแพทย์) แด่พระบาทสมเด็จพระมหาภูมิพลอดุลยเดชมหาราช บรมนาถบพิตร และในปีการศึกษา 2545 ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ (เทคนิคการแพทย์) แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

## ประวัติ
* **[[พ.ศ. 2487]]** คณะแพทยศาสตร์และศิริราชพยาบาล มหาวิทยาลัยแพทยศาสตร์ (มหาวิทยาลัยมหิดลในปัจจุบัน) ได้ตระหนักถึงปัญหาการขาดแคลนบุคลากรในด้านการตรวจทดสอบทางห้องปฏิบัติการ แต่ขาดงบประมาณในการดำเนินการ เนื่องจากอยู่ในช่วงสงครามโลกครั้งที่ 2 โครงการดังกล่าวจึงต้องระงับไป
* **[[พ.ศ. 2497]]** มหาวิทยาลัยได้เริ่มร่างหลักสูตร โดยใช้แบบอย่างหลักสูตรที่ใช้ในประเทศสหรัฐอเมริกาเป็นหลัก โดยมีศาสตราจารย์นายแพทย์วีกูล วีรานุวัตติ์ ผู้เป็นกำลังสำคัญในการผลักดันให้มีการดำเนินการและเป็นผู้ดำเนินการตั้งแต่เริ่มแรก
* **[[พ.ศ. 2499]]** ได้เริ่มการก่อสร้าง "**โรงเรียนเทคนิคการแพทย์**" ขึ้น โดยใช้พื้นที่ภายในโรงพยาบาลศิริราช และโรงพยาบาลจุฬาลงกรณ์ต่อมาจึงมีพระราชกฤษฎีจัดตั้ง "โรงเรียนเทคนิคการแพทย์" สังกัดมหาวิทยาลัยแพทยศาสตร์ กระทรวงสาธารณสุข โดยมีหน้าที่หลัก 2 ประการ คือ เพื่อการเรียนการสอนสำหรับการผลิตนักเทคนิคการแพทย์ และเพื่อบริการตรวจทางห้องปฏิบัติการให้แก่ผู้ป่วยของโรงพยาบาลศิริราช และโรงพยาบาลจุฬาลงกรณ์ 
* **[[พ.ศ. 2500]]** เมื่อมหาวิทยาลัยแพทยศาสตร์มีการอนุมัติหลักสูตรเทคนิคการแพทย์แล้วเสร็จ จึงมีประกาศพระราชกฤษฎีกาจัดตั้ง "คณะเทคนิคการแพทย์" ขึ้นอย่างเป็นทางการในมหาวิทยาลัยแพทยศาสตร์ (คณะเทคนิคการแพทย์ มหาวิทยาลัยมหิดล ในปัจจุบัน) ซึ่งมีศาสตราจารย์นายแพทย์วีกูล วีรานุวัตติ์ เป็นคณบดีท่านแรก ซึ่งมีที่ทำการอยู่ 2 แห่ง คือ โรงพยาบาลศิริราช และโรงพยาบาลจุฬาลงกรณ์ โดยในระยะแรกนั้นคณะเทคนิคการแพทย์จัดการเรียนการสอนเพียงระดับอนุปริญญาเทคนิคการแพทย์ (อทกพ.) เท่านั้น 
* **[[พ.ศ. 2508]]** จัดตั้ง "**โรงเรียนรังสีเทคนิค**" ขึ้น เพื่อผลิตบุคลากรด้านรังสีวิทยา โดยเป็นโครงการความร่วมมือระหว่างคณะเทคนิคการแพทย์ และคณะแพทยศาสตร์และศิริราชพยาบาล ซึ่งนับเป็นโรงเรียนรังสีเทคนิคแห่งแรกในประเทศไทย ในการดำเนินการจัดตั้งโรงเรียนรังสีเทคนิคนี้ ภาควิชารังสีวิทยา คณะแพทยศาสตร์ และศิริราชพยาบาล ได้แต่งตั้งให้นายแพทย์สุพจน์ อ่างแก้ว เป็นผู้รับผิดชอบโครงการนี้
* **[[พ.ศ. 2511]]** คณะเทคนิคการแพทย์จัดหลักสูตรอบรมเจ้าหน้าที่วิทยาศาสตร์การแพทย์เพื่อเจ้าหน้าที่ปฏิบัติงานในห้องปฏิบัติการเวชศาสตร์ชันสูตรของโรงพยาบาลส่วนภูมิภาคตามความต้องการของประเทศ
* **[[พ.ศ. 2512]]** มหาวิทยาลัยแพทยศาสตร์ได้รับพระราชทานนามเป็น "มหาวิทยาลัยมหิดล" สังกัดทบวงมหาวิทยาลัย คณะเทคนิคการแพทย์ จึงเป็นคณะหนึ่งที่สังกัดอยู่ในมหาวิทยาลัยมหิดลนี้ด้วย
* **[[พ.ศ. 2514]]** โรงเรียนรังสีเทคนิคได้เปิดหลักสูตร 2 ปี สำหรับพนักงานวิทยาศาสตร์การแพทย์ เพื่อสนองตอบต่อความต้องการของประเทศ
* **[[พ.ศ. 2526]]** คณะฯ เปิดหลักสูตรวิทยาศาสตรมหาบัณฑิต สาขาเทคนิคการแพทย์
* **[[พ.ศ. 2538]]** คณะฯ เปิดหลักสูตรปรัชญาดุษฎีบัณฑิต สาขาเทคนิคการแพทย์ขึ้น นับได้ว่า เป็นการศึกษาระดับสูงสุดในวิชาการเทคนิคการแพทย์ และเป็นสถาบันแห่งแรกในประเทศไทยที่เปิดหลักสูตรบัณฑิตศึกษา สาขาเทคนิคการแพทย์และรังสีเทคนิค
* **[[พ.ศ. 2541]]** คณะฯ ได้ปรับปรุงหลักสูตรระดับปริญญาโทและปริญญาเอกให้เป็นหลักสูตรนานาชาติ โดยคณะฯ มีความร่วมมือทางวิชาการกับสถาบันวิชาการและ มหาวิทยาลัยชั้นนำทั้งต่างประเทศและในประเทศ อาทิ Lund University ประเทศสวีเดน, Muenster University ประเทศสหพันธ์สาธารณรัฐเยอรมัน, University of Kentucty ประเทศสหรัฐอเมริกา, คณะเทคนิคการแพทย์ มหาวิทยาลัยเชียงใหม่, คณะสหเวชศาสตร์ จุฬาลงกรณ์มหาวิทยาลัย และคณะเทคนิคการแพทย์ มหาวิทยาลัยขอนแก่น เป็นต้น 

## หน่วยงาน

### ภาควิชา
* ภาควิชาเคมีคลินิก 
* ภาควิชาจุลชีววิทยาคลินิกและเทคโนโลยีประยุกต์
* ภาควิชาจุลทรรศนศาสตร์คลินิก
* ภาควิชาเทคนิคการแพทย์ชุมชน
* ภาควิชารังสีเทคนิค

### ศูนย์สุขภาพองค์รวมและเวชศาสตร์ชันสูตร
ห้องปฏิบัติการทางการแพทย์ ภายใต้ศูนย์สุขภาพองค์รวมและเวชศาสตร์ชันสูตร คณะเทคนิคการแพทย์ มหาวิทยาลัยมหิดล เป็นห้องปฏิบัติการที่ให้บริการตรวจวิเคราะห์การทดสอบทางห้องปฏิบัติการทางการแพทย์ แก่ผู้ป่วยโรงพยาบาลศิริราช และผู้รับบริการทั้งภาครัฐ และเอกชน โดยให้บริการตรวจวิเคราะห์การทดสอบสาขาเคมีคลินิกและภูมิคุ้มกันวิทยา สาขาโลหิตวิทยาและจุลทรรศนศาสตร์คลินิก สาขาการตรวจวินิจฉัยธาลัสซีเมีย สาขาเวชพันธุศาสตร์ทางการแพทย์ สาขาพิษวิทยา และสาขางานวินิจฉัยระดับโมเลกุลและการตรวจเฉพาะทาง รวมทั้งให้บริการการแปลผลและให้คําแนะนําทางการแพทย์ที่เหมาะสม 

ห้องปฏิบัติการทางการแพทย์ ภายใต้ศูนย์สุขภาพองค์รวมและเวชศาสตร์ชันสูตร แบ่งออกเป็น 5 ห้องปฏิบัติการ ได้แก่ 
* ห้องปฏิบัติการงานสถานเวชศาสตร์ชันสูตร 
* ห้องปฏิบัติการการตรวจวินิจฉัยธาลัสซีเมีย
* ห้องปฏิบัติการเวชพันธุศาสตร์ทางการแพทย์ 
* ห้องปฏิบัติการงานวินิจฉัยระดับโมเลกุลและการตรวจเฉพาะทาง
* ห้องปฏิบัติการพิษวิทยา

### ศูนย์พัฒนามาตรฐานและการประเมินผลิตภัณฑ์
ศูนย์พัฒนามาตรฐานและการประเมินผลิตภัณฑ์เป็นหน่วยงานเฉพาะทางที่มุ่งเน้นการให้บริการทดสอบ ประเมินประสิทธิภาพ และรับรองมาตรฐานผลิตภัณฑ์ทางการแพทย์และชุดตรวจวิเคราะห์ภายนอกร่างกาย โดยให้บริการทดสอบประสิทธิภาพเชิงวิเคราะห์ กำหนดและพัฒนามาตรฐานวิธีการตรวจวิเคราะห์ สนับสนุนระบบควบคุมคุณภาพห้องปฏิบัติการผ่านโปรแกรมการทดสอบความชำนาญ และส่งเสริมการเปลี่ยนงานวิจัย (Lab-to-Market) ให้เป็นผลิตภัณฑ์ที่ใช้งานได้จริงในทางคลินิก 

### ศูนย์เทคนิคการแพทย์และรังสีเทคนิคนานาชาติ
ศูนย์เทคนิคการแพทย์และรังสีเทคนิคนานาชาติเป็นหน่วยงาน เป็นหน่วยงานภาคใต้ความร่วมมือระหว่างคณะเทคนิคการแพทย์และศูนย์การแพทย์กาญจนาภิเษก คณะแพทยศาสตร์ศิริราชพยาบาล มหาวิทยาลัยมหิดล 
* **ห้องปฏิบัติการกลาง:** ให้บริการงานตรวจทางเคมีคลินิก โลหิตวิทยา ภูมิคุ้มกันวิทยาคลินิก จุลทรรศนศาสตร์คลินิก และธนาคารเลือด
* **ห้องปฏิบัติการจุลชีววิทยาคลินิก:** ให้บริการงานตรวจทางจุลชีววิทยาคลินิก

### ศูนย์วิจัยพัฒนานวัตกรรมและชีวการแพทย์สารสนเทศ
* ศูนย์ความเป็นเลิศด้านการพัฒนานวัตกรรมทางการแพทย์และเร่งสนับสนุน เพื่อใช้ประโยชน์เชิงพาณิชย์ (MIDAS Center)
** โรงงานต้นแบบเพื่อการพัฒนาชุดทดสอบ น้ำยา และอุปกรณ์ทางการแพทย์ (MUMT Pilot plant) 
** บริษัท เอ็มที อินโนเทร็กซ์ จำกัด (MT Innotrex) 

### สำนักงานคณบดี
* งานบริหารจัดการทั่วไป
* งานการศึกษา
* งานยุทธศาสตร์ และการบริหารพัฒนาทรัพยากร
* งานคลังและพัสดุ
* งานประชาสัมพันธ์ วิเทศสัมพันธ์ และกิจกรรมพิเศษ

## การศึกษา

### หลักสูตร

### ตัวอย่างรายวิชาของคณะเทคนิคการแพทย์

#### รายวิชาที่รับผิดชอบจัดการเรียนการสอนร่วมกันหลายภาควิชา (ทนคร ; MTID)

* ทนคร 104 แนะนําวิชาชีพเทคนิคการแพทย์ (MTID 104 Introduction to Medical Technology Profession)
* ทนคร 105 ชีววิทยาของเซลล์ (MTID 105 Cell Biology)
* ทนคร 204 การจัดการข้อมูลเบื้องต้นด้วยคอมพิวเตอร์ (MTID 204 Basic Data Management with Computer)
* ทนคร 205 พืชกินได้และสมุนไพรเพื่อสุขภาพ (MTID 205 Edible Plants and Herbs for Health)
* ทนคร 206 การตรวจวัดคลื่นไฟฟ้าหัวใจ (MTID 206 Practical Electrocardiography (EKG))
* ทนคร 207 ระเบียบวิธีวิจัยขั้นพื้นฐาน (MTID 207 Fundamental of Research Methodology)
* ทนคร 208 เทคนิคทางชีววิทยาโมเลกุลและการประยุกต์ใช้ (MTID 208 Techniques in Molecular Biology and Their Applications)
* ทนคร 209 เทคโนโลยีและเครื่องมือทางเทคนิคการแพทย์ (MTID 209 Technology and Instrumentation in Medical Technology)
* ทนคร 324 เภสัชวิทยา (MTID 324 Pharmacology)
* ทนคร 323 ปฏิบัติการของวิทยาศาสตร์เซลล์ต้นกำเนิดและเซลล์บำบัด (MTID 323 Laboratory of Stem Cell Science and Therapy)
* ทนคร 325 ความรู้พื้นฐานทางนาโนเทคโนโลยีเพื่อการประยุกต์ใช้ทางชีวการแพทย์ (MTID 325 Introduction to Nanotechnology for Biomedical Applications)
* ทนคร 326 ประสาทวิทยาและการป้องกันความชรา (MTID 326 Neuroscience and Anti-aging)
* ทนคร 327 การพัฒนาซอฟท์แวร์สำหรับงานสุขภาพ (MTID 327 Health Software Development)
* ทนคร 327 ความรู้พื้นฐานสำหรับการเปรียบเทียบผลระหว่างห้องปฏิบัติการ (MTID 327 Fundamental of Inter-lab Comparison)
* ทนคร 328 เทคนิคการวิเคราะห์ข้อมูลทางสุขภาพและเทคโนโลยีข้อมูลขั้นสูง (MTID 328 Machine Learning and AI Technology for Healthcare)
* ทนคร 329 [การตรวจคลื่นสัญญาณไฟฟ้าสมอง] (MTID 329 Electroencephalography (EEG))
* ทนคร 330 ภาษาทางคอมพิวเตอร์สำหรับวิทยาศาสตร์ข้อมูลสุขภาพ (MTID 330 Programming for Health Data Science)
* ทนคร 331 วิทยาศาสตร์ข้อมูลสุขภาพ (MTID 331 Health Data Science and Meta-analysis)
* ทนคร 332 ผู้ประกอบการทางเทคนิคการแพทย์ (MTID 332 Entrepreneurship for Medical Technology)
* ทนคร 333 วารสารสโมสร (MTID 333 Journal Club)
* ทนคร 334 การแพทย์แม่นยำและการประยุกต์ (MTID 334 Precision Medicine and Application)
* ทนคร 405 การชันสูตรทาง [นิติเวชศาสตร์ (MTID 405 Forensic Medicine)
* ทนคร 406 ผลการตรวจทางห้องปฏิบัติการกับคลินิกสัมพันธ์ (MTID 406 Laboratory Results and Clinical Correlation)
* ทนคร 415 ระบบคุณภาพทางห้องปฏิบัติการทางเทคนิคการแพทย์ (MTID 415 Quality System in Clinical Laboratory)
* ทนคร 422 สารสนเทศทางสุขภาพและการประยุกต์ใช้ (MTID 422 Health Informatics and Its Application)
* ทนคร 423 กฏหมายและจรรยาบรรณวิชาชีพ (MTID 423 Professional Laws and Ethics)
* ทนคร 424 การบริหารห้องปฏิบัติการ (MTID 424 Laboratory Administration)
* ทนคร 421 ฝึกงานทางห้องปฏิบัติการเทคนิคการแพทย์ (MTID 421 Apprenticeship in Medical Technology)

#### รายวิชาภาควิชาเคมีคลินิก (ทนคค ; MTCH)

* ทนคค 203 มนุษย์พันธุศาสตร์ (MTCH 203 Human Genetics)
* ทนคค 315 เคมีคลินิก 1 (MTCH 315 Clinical Chemistry I)
* ทนคค 316 ปฏิบัติการเคมีคลินิก 1 (MTCH 316 Clinical Chemistry Laboratory I)
* ทนคค 317 เคมีคลินิก 2 (MTCH 317 Clinical Chemistry II)
* ทนคค 318 มาตรวิทยาทางห้องปฎิบัติการทางการแพทย์ (MTCH 318 Metrology in Medical Laboratory)
* ทนคค 319 บทนำสู่การพัฒนาเทคโนโลยีเพื่อการวินิจฉัย (MTCH 319 Introduction to Diagnostic Technology Development)
* ทนคค 409 บทนำสำหรับโภชนาการคลินิก (MTCH 409 Introduction to Clinical Nutrition)
* ทนคค 412 การสอบทวนประสิทธิภาพของการตรวจวิเคราะห์เพื่อการวินิจฉัย (MTCH 412 Performance Validation of Diagnostic Testing)
* ทนคค 413 การทวนสอบวิธีวิเคราะห์ทางเคมีคลินิก (MTCH 413 Analytical Method Verification in Clinical Chemistry)
* ทนคค 414 ปฏิบัติการเคมีคลินิก 2 (MTCH 414 Clinical Chemistry Laboratory II)
* ทนคค 415 พิษวิทยาคลินิก (MTCH 415 Clinical Toxicology)

#### รายวิชาภาควิชาจุลทรรศนศาสตร์คลินิก (ทนคม ; MTMS)

* ทนคม 312 การวินิจฉัยปัสสาวะและสารน้ำ (MTMS 312 Urinalysis and Body Fluid Examination)
* ทนคม 313 โลหิตวิทยา 1 (MTMS 313 Hematology I)
* ทนคม 317 โลหิตวิทยา 2 (MTMS 317 Hematology II)
* ทนคม 318 โลหิตวิทยา 3 (MTMS 318 Hematology III)
* ทนคม 319 วิทยาศาสตร์การบริการโลหิต 1 (MTMS 319 Transfusion Sciences I)
* ทนคม 320 เวชศาสตร์ชันสูตรภาวะเจริญพันธุ์ (MTMS 320 Fertility Laboratory Evaluation)
* ทนคม 418 เทคนิคการเตรียมเนื้อเยื่อ (MTMS 418 Histotechniques)
* ทนคม 419 บูรณาการทักษะทางโลหิตวิทยาและจุลทรรศนศาสตร์คลินิค (MTMS 419 Integrated Skills in Hematology and Clinical Microscopy)
* ทนคม 420 เซลล์พันธุศาสตร์ทางการแพทย์ (MTMS 420 Medical Cytogenetics)
* ทนคม 421 วิทยาศาสตร์การบริการโลหิต 2 (MTMS 421 Transfusion Sciences II)

#### รายวิชาภาควิชาจุลชีววิทยาคลินิกและเทคโนโลยีประยุกต์ (ทนจค ; MTMI)

* ทนจค 203 แบคทีเรียและเชื้อราทางการแพทย์ 1 (MTMI 203 Medical Bacteriology and Mycology I)
* ทนจค 204 ภูมิคุ้มกันวิทยาพื้นฐาน (MTMI 204 Basic Immunology)
* ทนจค 317 ภูมิคุ้มกันวิทยาคลินิก (MTMI 317 Clinical Immunology)
* ทนจค 322 แบคทีเรียและเชื้อราทางการแพทย์ 2 (MTMI 322 Medical Bacteriology and Mycology II)
* ทนจค 323 ไวรัสวิทยาคลินิกและการตรวจวินิจฉัย (MTMI 323 Clinical and Diagnostic Virology)
* ทนจค 417 จุลชีววิทยาคลินิก (MTMI 417 Clinical Microbiology)
* ทนจค 324 เทคโนโลยีขั้นสูงทางจุลชีววิทยาวินิจฉัย (MTMI 324 Advanced Technology in Diagnostic Microbiology)
* ทนจค 325 การวินิจฉัยเชื้อแบคทีเรียดื้อยาที่สําคัญทางการแพทย์ (MTMI 325 Laboratory Diagnosis of Medically Antimicrobial Resistant Bacteria)
* ทนจค 326 เทคนิคการทดสอบทางภูมิคุ้มกันวิทยาเพื่อการวินิจฉัยโรค (MTMI 326 Immunological Diagnostic Assay)
* ทนจค 327 จุลชีววิทยาทางอาหาร (MTMI 327 Food Microbiology)
* ทนจค 418 การจัดการคุณภาพด้านจุลชีววิทยาและการควบคุมการติดเชื้อ (MTMI 418 Quality Management in Microbiology and Infection Control)
* ทนจค 419 เทคโนโลยีทางภูมิคุ้มกันวิทยาเพื่อการวินิจฉัยและรักษาโรค (MTMI 419 Trends in Immunological Technology for Diagnosis and Therapeutics)

#### รายวิชาภาควิชาเทคนิคการแพทย์ชุมชน (ทนทช ; MTCM)

* ทนทช 201 ปรสิตวิทยาทางการแพทย์กับสุขภาพชุมชน (MTCM 201 Medical Parasitology with Community Health)
* ทนทช 303 เทคนิคการแพทย์ชุมชน (MTCM 303 Community Medical Technology)
* ทนทช 304 การให้คำแนะนำเกี่ยวกับการตรวจและผลการตรวจทางห้องปฏิบัติการ (MTCM 304 Health Counselling for Medical Technologist)
* ทนทช 305 การช่วยฟื้นคืนชีพและปฐมพยาบาลผู้ป่วยเบื้องต้นสำหรับนักเทคนิคการแพทย์ (MTCM 305 Basic Life Support and First Aid for Medical Technologists)
* ทนทช 306 กีฏวิทยาทางการแพทย์ (MTCM 306 Medical Entomology)
* ทนทช 403 สื่อออนไลน์เพื่อการดูแลสุขภาพ (MTCM 403 Online Media for Healthcare)

#### รายวิชาภาควิชารังสีเทคนิค (ทนรส ; MTRD)

* ทนรส 201 การถ่ายภาพรังสีส่วนตัดและกายวิภาคศาสตร์จากภาพตัดขวาง (MTRD 201 Sectional Imaging and Cross-sectional Anatomy)
* ทนรส 211 เครื่องมือรังสีวินิจฉัย 1 (MTRD 211 Diagnostic Radiologic Instrumentation I)
* ทนรส 212 เครื่องมือรังสีวินิจฉัย 2 (MTRD 212 Diagnostic Radiologic Instrumentation II)
* ทนรส 221 วัสดุไวแสงและการบันทึกภาพทางการแพทย์ (MTRD 221 Photosensitive Materials and Medical Image Recording)
* ทนรส 231 การประมวลภาพดิจิทัลทางการแพทย์ (MTRD 231 Medical Digital Image Processing)
* ทนรส 241 เทคนิคการถ่ายภาพรังสีทั่วไป 1 (MTRD 241 General Radiographic Technique I)
* ทนรส 242 เทคนิคการถ่ายภาพรังสีทั่วไป 2 (MTRD 242 General Radiographic Technique II)
* ทนรส 251 พื้นฐานเทคโนโลยีทางรังสีรักษา (MTRD 251 Fundamentals of Radiation Therapy Technology)
* ทนรส 261 พื้นฐานเทคโนโลยีทางเวชศาสตร์นิวเคลียร์ (MTRD 261 Fundamentals of Nuclear Medicine Technology)
* ทนรส 281 การดูแลผู้ป่วยทางรังสีวิทยา (MTRD 281 Patient Care in Radiology)
* ทนรส 313 เครื่องมือรังสีวินิจฉัย 3 (MTRD 313 Diagnostic Radiologic Instrumentation III)
* ทนรส 314 การควบคุมคุณภาพในรังสีวินิจฉัย (MTRD 314 Quality Control in Diagnostic Radiology)
* ทนรส 343 เทคนิคการถ่ายภาพรังสีพิเศษ 1 (MTRD 343 Special Radiographic Technique I)
* ทนรส 344 เทคนิคการถ่ายภาพรังสีพิเศษ 2 (MTRD 344 Special Radiographic Technique II)
* ทนรส 345 เทคนิคการถ่ายภาพรังสีระบบกระดูกและกล้ามเนื้อ (MTRD 345 Musculoskeletal Radiographic Technique)
* ทนรส 346 เทคนิคการถ่ายภาพรังสีส่วนตัดอาศัยคอมพิวเตอร์ (MTRD 346 Computed Tomography Technique)
* ทนรส 347 เทคนิคการสร้างภาพด้วยเรโซแนนซ์แม่เหล็ก (MTRD 347 Magnetic Resonance Imaging Technique)
* ทนรส 348 เทคนิคการสร้างภาพด้วยคลื่นเสียงความถี่สูง (MTRD 348 Ultrasonography Technique)

* ทนรส 352 เทคนิคทางรังสีรักษา 1 (MTRD 352 Radiation Therapy Technique I)
* ทนรส 353 เทคนิคทางรังสีรักษา 2 (MTRD 353 Radiation Therapy Technique II)
* ทนรส 362 เทคนิคทางเวชศาสตร์นิวเคลียร์ 1 (MTRD 362 Nuclear Medicine Technique I)
* ทนรส 363 เทคนิคทางเวชศาสตร์นิวเคลียร์ 2 (MTRD 363 Nuclear Medicine Technique II)
* ทนรส 371 รังสีชีววิทยา (MTRD 371 Radiobiology)
* ทนรส 372 ฟิสิกส์รังสีและการป้องกันอันตรายจากรังสี (MTRD 372 Radiation Physics and Radiation Protection)
* ทนรส 382 จริยธรรมและกฎหมายในวิชาชีพ (MTRD 382 Professional Ethics and Laws)
* ทนรส 391 วิธีวิจัยทางรังสีเทคนิค (MTRD 391 Research Methodology in Radiological Technology)
* ทนรส 454 การวางแผนการรักษาด้วยรังสี (MTRD 454 Radiotherapy Treatment Planning)
* ทนรส 483 การบริหารจัดการทางรังสีเทคนิค (MTRD 483 Radiological Technology Administration)
* ทนรส 491 การประยุกต์ใช้ระบบฐานข้อมูลในงานรังสีเทคนิค (MTRD 491 Application of Database System in Radiological Technology)
* ทนรส 492 เทคโนโลยีทางโมเลกุลและการประยุกต์ใช้ด้านการสร้างภาพทางการแพทย์และด้านรังสีรักษา (MTRD 492 Molecular Technology and Applications in Medical Imaging and Radiation Therapy)
* ทนรส 493 สัมมนาทางรังสีเทคนิค (MTRD 493 Seminar in Radiological Technology)
* ทนรส 494 โครงงานวิจัยทางรังสีเทคนิค (MTRD 494 Senior Project in Radiological Technology)
* ทนรส 495 การฝึกทักษะทางวิชาชีพ 1 (MTRD 495 Professional Skill Training I)
* ทนรส 496 การฝึกทักษะทางวิชาชีพ 2 (MTRD 496 Professional Skill Training II)

### อาชีพที่สามารถประกอบได้หลังสําเร็จการศึกษา

#### หลักสูตรวิทยาศาสตรบัณฑิต (เทคนิคการแพทย์)
บัณฑิตที่สําเร็จการศึกษาหลักสูตรวิทยาศาสตรบัณฑิต (เทคนิคการแพทย์) สามารถประกอบอาชีพ ดังต่อไปนี้

* เป็นนักเทคนิคการแพทย์ที่ปฏิบัติงานในห้องปฏิบัติการทางเทคนิคการแพทย์หรือเวชศาสตร์ชันสูตรของโรงพยาบาลในภาครัฐและเอกชน หรือทํางานเป็น embryologist หรือทํางานร่วมกับทีมสุขภาพในชุมชน
* ผู้ประกอบการในสายวิชาชีพ (คลินิกเทคนิคการแพทย์) หรือในธุรกิจต่างๆ ที่สามารถนําองค์ความรู้ทางเทคนิคการแพทย์และวิทยาศาสตร์เทคโนโลยีอื่น ๆ ไปประยุกต์ใช้
* เป็นผู้ช่วยนักวิจัย นักวิชาการ นวัตกรด้านเทคนิคการแพทย์ซึ่งปฏิบัติงานในสถาบันอุดมศึกษา หรือสถาบันวิจัยของภาครัฐ หรือเอกชน
* เป็น Medical Data Scientist ที่สามารถนําข้อมูลทางเทคนิคการแพทย์และข้อมูลอื่นที่เกี่ยวข้องไปประยุกต์ใช้เพื่อประโยชน์ในการบริการดูแลสุขภาพและจัดการสถานการณ์ได้
* ผู้ควบคุม วิเคราะห์พัฒนา คุณภาพผลิตภัณฑ์ของธุรกิจในภาคอุตสาหกรรม อุปกรณ์และน้ํายาทางการแพทย์
* ผู้จัดจําหน่ายเครื่องมือน้ํายาวิเคราะห์เครื่องมือแพทย์และวิทยาศาสตร์การแพทย์
* นักวิทยาศาสตร์การแพทย์ที่เน้นการตรวจวิเคราะห์ทางห้องปฏิบัติการ
* เป็นผู้ทําการประเมินความเสี่ยงทางด้านการประเมินสุขภาวะ

สําหรับผู้ที่ประสงค์จะศึกษาต่อระดับปริญญาโท และปริญญาเอก สามารถศึกษาในสาขาเทคนิคการแพทย์วิทยาศาสตร์สุขภาพ หรือสาขาวิทยาศาสตร์เทคโนโลยีต่าง ๆ รวมถึงสาขาการบริหารจัดการ และInformationTechnology

## บริการ
คณะเทคนิคการแพทย์ มีบริการวิชาการที่ครอบคลุมทั้งทางด้านการตรวจวิเคราะห์ทางการแพทย์ซึ่งได้รับการรับรองตามมาตรฐาน ISO 15189 และการทดสอบด้านอื่น ๆ ซึ่งอยู่ระหว่างการขอรับรองตามมาตรฐาน ISO/IEC 17025 รวมถึงการเป็นผู้จัดโปรแกรมทดสอบความชำนาญห้องปฏิบัติการทางการแพทย์ตามมาตรฐาน ISO/IEC 17043 และการจัดตั้งโรงงานต้นแบบเพื่อการผลิตและจัดจำหน่ายชุดทดสอบทางการแพทย์ และสุขภาพ ดังนี้ 
* บริการตรวจสุขภาพ
* หลักสูตรฝึกอบรม
* บริการตรวจวิเคราะห์ผลิตภัณฑ์
* บริการตรวจทางพิษวิทยา
* บริการตรวจสารตกค้างยาฆ่าแมลง
* บริการตรวจเอ็นโดท็อกซิน
* บริการตรวจ Proteomics
* EQAS
## ที่ตั้ง
คณะเทคนิคการแพทย์ มีที่ทำการอยู่ 2 แห่ง ได้แก่
* คณะเทคนิคการแพทย์ ม.มหิดล เลขที่ 2 ถ.พรานนก แขวงศิริราช เขตบางกอกน้อย กทม. 10700
* อาคารวิทยาศาสตร์และเทคโนโลยีการแพทย์ ม.มหิดล ศาลายา ถ.พุทธมณฑลสาย 4 จ.นครปฐม 73170

## อ้างอิง

## แหล่งข้อมูลอื่น
* คณะเทคนิคการแพทย์

มหิดล
เทคนิคการแพทย์
หมวดหมู่:สถานศึกษาในเขตบางกอกน้อย
หมวดหมู่:สถานศึกษาในอำเภอพุทธมณฑล
หมวดหมู่:สถาบันอุดมศึกษาที่ก่อตั้งในปี พ.ศ. 2500
หมวดหมู่:ก่อตั้งในประเทศไทยในปี พ.ศ. 2500